แฟน บ. ทวงแหวนเพชรปลอม-กระเป๋า น้ำเพชร ส่งคืน แถมช็อกเป็นไก่เมา
ปวดหัวปวดใจเพราะแฟนเก่ารวยโคตร ชื่ออักษรย่อ บ. เลิกแล้วไม่จบจากกันดี มีการทวงของคืน จึงต้องขอแฉคืนหนักๆ หน่อยให้สมฉายานางงามสายแซ่บเว่อร์ น้ำเพชร ฏีญาร์ภา กฤษณสุวรรณ อดีตรองอันดับ 2 มิสยูนิเวิร์สไทยแลนด์ Miss Universe Thailand 2014 โพสต์ประจานแฟนเก่า บ. ผ่านไอจี แล้วไปถอยรถเบนซ์ใหม่ ออกมาขับเริดๆ ให้โลกรู้ว่า สวยโสดไม่ต้องง้อผู้ชายรวยก็ได้,เพชรโพสต์เรื่องกระเป๋าชาแนล ที่โดนทวงคืนจากผู้ชายคนเก่าที่เคยคบ ถ้าเพชรเป็นผู้ชาย เพชรก็คงจะอายหนักมากค่ะ แต่สิ่งที่เพชรได้รับตอนนี้มันก็ไม่โอเคนะคะ เพชรจะตอบและจบทุกเรื่องเลยนะคะ,ตอนคบยอมรับว่าเขาเป็นคนดีมากค่ะ ถ้าไม่ดีเราจะคบทำไมเนาะ หน้าตาก็ตี๋ๆ ขาวๆ แบบจีนๆ โปรไฟล์โอเคนะ อายุแค่ 28 ทำงานด้วยตัวเอง ซื้อบ้านอยู่ได้เอง ขับลัมโบร์กินี ใส่นาฬิการิชาร์ด มิลล์ (นาฬิกายี่ห้อเดียวกัน ที่เคยมีข่าวลือหนักมากว่า บิ๊กป้อม ประวิตร วงษ์สุวรรณ รองนายกรัฐมนตรี และรัฐมนตรีว่าการกระทรวงกลาโหม น่าจะมีสวมใส่ จนเป็นข่าวเม้าท์สนั่นเน็ต),เขาเป็นคนเก่ง นิสัยโดยรวมน่ารัก เอาใจใส่คอยปกป้องดูแลเรา ตามใจเอาอกเอาใจสารพัด พูดดีทุกอย่าง ซื้อของให้อีก น่ารักทั้งกับเราและกับเพื่อนๆ เรา ทุกคนรอบข้างเราก็ชอบเขานะคะ มันก็เป็นเหตุผลเพียงพอที่จะเลือกคบเขาเป็นแฟน เพราะนิสัยเขาดีมาก (ลากเสียงยาว) แต่เพชรคบกับเขาได้ไม่นานค่ะ รู้จักกันกลางๆ ปีที่แล้ว แล้วเลิกกันประมาณปลายปี ถึงตอนนี้ก็เลิกได้ 5 เดือนกว่าๆ แล้ว เพราะเขามีแฟนใหม่ แต่เพชรยังโสดค่ะ ขอเลือกดีๆ ก่อน ,ของที่พี่เขาซื้อให้ก็มีกระเป๋าชาแนลคลาสสิกสีดำ ที่ให้เป็นของขวัญคบกันได้ 1 เดือนนี่แหละค่ะ แล้วมีมือถือเครื่องหนึ่ง ที่ให้เป็นของขวัญเรียนจบ แล้วก็แหวนเพชรวงเล็กๆ (เล็กมาก) เป็นของขวัญวันวาเลนไทน์ ให้มาแบบไม่มีใบเซอร์ (ใบรับประกันว่าเป็นเพชรแท้) สืบไปสืบมาน่าจะเป็นเพชรปลอม,ตอนคบพี่เขาดีทุกอย่างเลยนะคะ แต่ข้อเสียก็คือขี้โกหก พูดความจริงไม่หมด คำพูดไม่ชัดเจน แล้วที่เสียหนักเลยคือเรื่องผู้หญิง ปวดหัวมาก (ลากเสียงยาว) ทั้งคนเก่าก่อนหน้า ที่เขาเคยแอบไปเจอกันระหว่างคบเรา คนก่อนเก่าเก็บอีก ,ที่คอยส่งข้อความมาปั่นประสาทเพชรอีก คบกันไปสัก 2-3 เดือนเพชรรู้สึกว่าไม่มีความสุข เพชรก็อยากเลิก ขอเขาเลิกมาตลอด ก็ไม่เลิกนะคะ เขาง้อนิดเดียวเพชรก็ใจอ่อน ยอมทนต่อไปค่ะ ,เรื่องที่ทำให้เลิกคุยกันไปเลยคือพีคมาก เพชรเองยังงงแบบตาแตก เหตุการณ์ประมาณว่า วันนั้นตอนกลางคืน เขาก็โทรมาหา ที่รักเดี๋ยวต้องไปเวียดนามกับผู้ใหญ่นะคะ เพชรบอกไปว่า โอเคกลับวันไหนค่ะ เขาบอกไป 3 วัน แล้ว 2 วันแรก เพชรก็ติดต่อเขาไม่ได้เลย โทรไปวิดีโอคอลล์ไปก็ไม่รับบอกไม่ว่างเลย อยู่กับผู้ใหญ่เสียมารยาท เราก็คิดว่าเรื่องงาน ก็เลยไม่ตาม ,พอวันที่ 3 เขาติดต่อกลับ แล้วบอกคิดถึงเราจังเลยคิดถึงมาก แต่งานทางนี้ยุ่งมากเลย แล้วบอกให้เราไปจ่ายค่าบัตรเครดิตให้ 25,000 บาท เพราะจะรูดเลี้ยงผู้ใหญ่ เพราะกลัววงเงินเต็ม แต่เป็นโชคที่เพชรรถติดมาก ไปจ่ายเงินให้ไม่ทัน เพชรก็เลยไม่ได้ไปจ่ายให้ค่ะ ,พอเช้าวันที่ 4 ที่เขากำลังจะกลับไทย เขาแท็กไอจีเปิดตัวกับผู้หญิงอีกคนแล้วค่ะ คือมึงไปคบกันตอนไหน เห็นแล้วก็ช็อกเป็นไก่เมาไปเลยค่ะ,เพชรส่งข้อความไปถามผู้หญิง เขาก็ตอบมาว่า ไปกับแฟนเราจริง หลังจากนั้นเพชรก็ไม่คุยอะไรกับแฟนเพชรอีกเลย แต่ทิ้งท้ายไว้แค่ ช่วยจัดการเรื่องจดทะเบียนรถให้เพชร เพราะไม่รู้เรื่องนี้เลย เขาก็รับปาก แล้วบอกขอโทษเราที่ทำแบบนี้ เค้าทำเพราะประชดเรา เรื่องวันก่อนที่ทะเลาะกัน มึงประชดกูแบบรัชดาลัยเธียเตอร์มากค่ะ เราก็บอกว่าถ้าเป็นแบบนี้ คบกับทางนั้นไปเถอะ เราโอเค ถามว่าเสียใจมั้ย เราร้องไห้หนักมากและเสียใจมาก ก็มีแต่เพื่อนๆ ในกลุ่มเพชรที่รับรู้นะคะ,เลิกมา 5 เดือนแล้ว ไม่เคยโพสต์ประจานด่าหรืออะไรเลย พูดถึงเขาก็ดีตลอด พอมาวันนี้โดนทวงของคืน บอกตรงๆ เสียความรู้สึก แล้วไอ้ก่อนหน้านี้ กับความรู้สึกที่เสียใจ ตลอดเวลาที่คบเพชรก็ไม่เคยเอาเขามาเผาเล่นนะคะ แต่เหตุการณ์ที่โดน เพชรก็ได้อธิบายชี้แจงแล้ว ความจริงมันมีมากกว่านี้แต่ไม่ขอลงลึกค่ะ เดี๋ยวผู้ชายจะอายเปล่าๆ ไลน์แชตหลักฐานทุกอย่างมีนะคะ,สรุปสุดท้ายคือ เพชรคืนกระเป๋าชาแนล (Chanel) ให้เขาคืนในสภาพที่สวยเหมือนเดิม และแหวนเพชรก็คืนไปด้วย เขาจะเอาไปขายหรือให้ใครต่อ ก็เรื่องของเขา แต่นี้ต่อไปถือว่าจบกันค่ะ ออกไปจากชีวิตเพชร แล้วเพชรจะไม่พูดถึงคนคนนี้อีกค่ะ มันไม่เป็นมงคลต่อปาก. 
ปวดหัวปวดใจเพราะแฟนเก่ารวยโคตร ชื่ออักษรย่อ บ. เลิกแล้วไม่จบจากกันดี มีการทวงของคืน  จึงต้องขอแฉคืนหนักๆ หน่อยให้สมฉายานางงามสายแซ่บเว่อร์ น้ำเพชร ฏีญาร์ภา กฤษณสุวรรณ โพสต์ประจาน
น้ำเพชร ฏีญาร์ภา,น้ำเพชร โดนแฟนทวงกระเป๋าคืน,น้ำเพชร นางงามฉาว,น้ำเพชร ทุบหน้าเกาหลี,กอสซิป